בלאקרוק

בלאקרוק (BlackRock) הוא בית השקעות גלובלי שמטהו נמצא בניו יורק, ומנהל הנכסים הגדול בעולם. נכון לסוף יולי 2022, מנהלת בלאקרוק נכסים בשווי של כ-10 טריליון דולר. בלאקרוק מפעילה כ-70 משרדים ב-30 מדינות.

התאגיד הוקם ב-1988 כחברה לניהול סיכונים וכגוף מוסדי לניהול נכסים להכנסה קבועה.

היסטוריה
בלאקרוק נוסדה ב-1988 על ידי לארי פינק, רוברט ס. קפיטו, סוזן וגנר, ברברה נוביק, בן גולוב, הו פרטר, רלף שולסטיין וקייט אנדרסון על מנת לספק ללקוחות מוסדיים שירותי ניהול נכסים מהיבטי ניהול סיכונים. פינק, קפיטו, גולוב ונוביק עבדו יחד בבנק ההשקעות פירסט בוסטון ובו פינק וצוותו פעלו בשוק ניירות ערך מגובי משכנתאות. בתקופה זו איבד פינק בהשקעות בפירסט בוסטון כ-100 מיליון דולר, וניסיון זה הוביל אותו לפתח גישה חדשה לניהול סיכונים. פינק שזכה לאמונו של פטה פרטסון מקבוצת בלאקסטון, זכה למימון ראשוני מהקבוצה, ותוך מספר חודשים העסק החדש הפך רווחי.

ב-1989 ניהלה הקבוצה כ-2.7 מיליארד דולר. ב-1992 אמצה את השם בלאקרוק. ביוני 1994 הונפקה לראשונה ונמכרה לבנק PNC תמורת 240 מיליון דולר. ב-1999 הונפקה לציבור.

אנשי מפתח בארגון 
 לארי פינק - מייסד, יושב ראש ומנכ"ל
 רוברט ס. קפיטו - מייסד, נשיא
 סוזן וגנר - מייסדת, חברת הנהלה
 ענת לוין - מנכ"לית בלאקרוק ישראל

קישורים חיצוניים

הערות שוליים

חברות פיננסיות
חברות הנסחרות בבורסה לניירות ערך בניו יורק
תאגידים רב-לאומיים
חברות בשווי שוק מעל 100 מיליארד דולר